**KUTSE ANDMISE VÕI MITTEANDMISE OTSUS**

**Otsuse tegija:** (Kutse andja nimi) kutsekomisjon

**Otsuse tegemise aeg ja koht:** „\_\_\_\_“\_\_\_\_\_\_\_\_\_ 2025, Tallinn

**Taotluse esitamise aeg:** „\_\_\_\_“\_\_\_\_\_\_\_\_\_\_2025

**Kutse taotleja:** Isiku nimi

Isikukood

Kontaktandmed (e-post)

**RESOLUTSIOON**

1. **Taotlus rahuldada ja** **anda \_\_\_\_\_\_\_\_\_\_\_\_ kutse (nimetada tase, valdkond, kutse nimetus) kehtivusega \_\_\_\_\_\_\_\_\_\_\_\_\_ (kutse andmise korrast aastad või kuupäev/kuu/aasta)** VÕI jätta taotlus rahuldamata ja jätta taotletud kutse andmata.
2. **Teha kutse andmise VÕI mitte andmise otsus teatavaks esitajale ja/või esindajale.**

*Selgitus otsuse koostajale*

*Otsus peab olema selge ja üheselt mõistetav, antud kehtiva õiguse alusel ja sellega kooskõlas, kaalutlusvigadeta ja proportsionaalne*

**VAIDLUSTAMISÕIGUSE VIIDE:**

**Käesoleva otsuse peale on võimalik 30 päeva jooksul otsuse teatavaks tegemisest esitada a) vaie \_\_\_\_\_\_\_\_\_\_\_\_\_\_\_\_\_\_\_ (kutse andja nimetus) kutse andjale haldusmenetluse seadustikus sätestatud alustel või b) kaebus halduskohtule halduskohtumenetluse seadustikus ette nähtud korras.**

**FAKTILISED ASJAOLUD**

1. Loetleda kutse taotlemisega seotud faktilised asjaolud (kronoloogiline kirjeldus), nt kes ja millist kutset taotles ja millised dokumendid esitas.
2. Viidata konkreetsele kutsestandardile ja kutse andmise korrale, millest kutse andmise/mitteandmise otsuse tegemisel lähtuti (täpne nimetus ja vastuvõtmise kuupäev).
3. Viidata ka eelneva etapile, kui kutse andmise süsteem on kaheastmeline, nt kui on olemas hindamiskomsjon, siis millisele seisukohale komisjon asus.

*Selgitus otsuse koostajale*

*Faktiliste asjaoludena saab mainida, kui isikule anti võimalus arvamuse avaldamiseks ja esitada lühidalt arvamuse sisu (ärakuulamine). Faktina saab samuti mainida, kui taotlus ei vastanud vorminõuetele ja seetõttu anti võimalus selle parandamiseks. Faktid on sündmuste kronoloogiline loetelu, siin ei anta õiguslikke ega muid kutse andja poolseid sisulisi hinnanguid. Hinnangud kuuluvad põhjendava osa juurde.*

**KUTSE TAOTLEJA TAOTLUSE SISU JA PÕHJENDUSED**

1. Võib kattuda faktiliste asjaolude loeteluga. Kindlat struktuuri ei saa ette anda.
2. Kui taotleja esitab täiendavaid põhjendusi, sh ärakuulamise käigus isiku esitatud põhjendused, on need võimalik siin loetleda.

**KUTSE ANDJA PÕHJENDUSED**

1. Märkida kõik kutse andja põhjendused, millest kutse andja otsuse tegemisel lähtus.
2. Viidata õigusnormidele (õiguslik alus), millest kutse andja kutse andmise otsustamisel lähtub: kutseseaduse *§* 18 (2) punktist 6, mis on üldine raamseadus, ja muud normid, mis reeglina seotud kindla valdkonnaga, milles kutset taotletakse (nt ehitusvaldkonnas viide Ehitusseadustikule).

*Selgitus otsuse koostajale*

*Põhjenduste maht on seotud taotlusega ja tehtava otsuse sisuga. Kindlat struktuuri ei saa ette anda.*

*Kui kutse jääb andmata, peavad põhjendused olema veenvad ja sisukad. Kui isiku taotlus ei vasta nõuetele ka pärast parandamist, siis kirjeldada põhjendustes ka seda, mis osas ei vasta, mis puudu, mis järeldused sellest saab teha jne. Põhjendustes antakse ka hinnang isiku ärakuulamisel antud arvamusele (mis seisukohale kutse andja arvamuse osas asus – kas nõustus, nõustus osaliselt, ei nõustunud – viimasel kahel juhul märkida, miks ei nõustunud).*

*Vastata tuleb kõikidele taotleja esitatud väidetele (kui neid on taotlemise või ärakuulamise käigus esitatud).*

*Arvestada, et negatiivse otsuse peale on võimalik esitada vaie kutse andjale või kaebus halduskohtule. Põhjendusi pigem rohkem kui vähem, hiljem täiendada enam ei saa.*

*Kui kutse andmise taotlus rahuldatakse, siis on põhjenduste maht eelduslikult väiksem, kuna otsus on isiku kasuks.*

**Otsuse tegija nimi ja allkiri**